**Bror Karl Stefan Örnskog** (s. 4. huhtikuuta 1969 Jönköping) on ruotsalainen entinen jääkiekkoilija ja olympiavoittaja. Hän pelasi lähes koko uransa kasvattajaseurassaan HV71:ssä, Elitserienissä. Örnskog pelasi Elitserienissä yhteensä 442 ottelua tehoin 106+150=256. Jäähyminuutteja tuli 152.

Ura
---

### Seuraura

Örnskog pelasi HV71:ssä ensimmäiset Elitserien-ottelunsa kaudella 1987–1988. Hän pelasi tuolloin 13 ottelua tehoin 1+2=3. Örnskog teki läpimurtonsa kaudella 1989–1990, jolloin hän teki 39 ottelussa tehot 12+15=27. Örnskog pelasi HV71:ssä kevääseen 1998 saakka. Kaudella 1993–1994 hän oli joukkueen paras pistemies, maalintekijä ja syöttäjä vain tehoilla 15+16=31. Örnskogin yhden kauden piste-ennätys on kuitenkin kaudelta 1996–97, jolloin hän teki tehot 14+27=41. Örnskog oli HV71:n paras pistemies ja sijoittui Elitserienin pistepörssissä kahdeksanneksi Malmön Mikko Peltolan kanssa. Örnskog voitti HV71:ssä Elitserienin mestaruuden keväällä 1995. Hän voitti tuon kevään pudotuspelien syöttöpörssin voiton Luleå HF:n Mika Niemisen kanssa. Molemmat antoivat kahdeksan maalisyöttöä.

Kaudeksi 1998–1999 Örnskog siirtyi SM-liigajoukkue JYPin riveihin. Hän ei edustanut HV71:n lisäksi muita seuroja. Örnskog oli yksi JYPin kaikkien aikojen kalleimmista hankinnoista. Hän kuitenkin kärsi loukkaantumisesta ja hänen kautensa 1998–1999 jäi 32 otteluun, joissa Örnskog teki vähäiset tehot 5+11=16. Hän jatkoi JYPissä vielä seuraavalla kaudella 1999–2000, mutta Örnskog sai lähteä joukkueesta 17 pelaamansa ottelun jälkeen. Hän teki niissä tehot 4+5=9. Örnskog palasi loppukaudeksi HV71:een. Hän kärsi uransa lopulla paljon loukkaantumisista ja Örnskog päätti pelaajauransa kevääseen 2001.

HV71 on jäädyttänyt Örnskogin pelinumeron 15.

### Maajoukkue

Örnskog voitti olympiakultaa Lillehammerista vuonna 1994. Hän on edustanut Ruotsia myös MM-kilpailuissa vuosina 1994 (pronssia) ja 1995 (hopeaa). Örnskog on voittanut myös alle 20-vuotiaiden MM-hopeaa vuonna 1989.

### Uran jälkeen

Pelaajauransa lopettua Örnskog on toiminut HV71:n J18-junioreiden päävalmentajana ja managerina.

Muuta
-----

Örnskogin poika Max pelaa HV71:n J18-junioreissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1987–1988 | HV71 | Elitserien | 13 | 1 | 2 | 3 | 0 | 2 | 0 | 0 | 0 | 0 |
| 1988–1989 | HV71 | Elitserien | 19 | 1 | 6 | 7 | 2 | 3 | 0 | 0 | 0 | 0 |  |  |  |  |  |  | JMM | 7 | 2 | 1 | 3 | 0 |
| 1989–1990 | HV71 | Elitserien | 39 | 12 | 15 | 27 | 8 | – | – | – | – | – |
| 1990–1991 | HV71 | Elitserien | 39 | 15 | 9 | 24 | 10 | 2 | 1 | 1 | 2 | 0 |
| 1991–1992 | HV71 | Elitserien | 40 | 12 | 15 | 27 | 10 | 3 | 1 | 0 | 1 | 2 |
| 1992–1993 | HV71 | Elitserien | 36 | 8 | 15 | 23 | 20 | – | – | – | – | – |
| 1993–1994 | HV71 | Elitserien | 38 | 15 | 16 | 31 | 28 | – | – | – | – | – |  |  |  |  |  |  | OK | 8 | 2 | 0 | 2 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 1 | 2 | 3 | 2 |
| 1994–1995 | HV71 | Elitserien | 32 | 5 | 11 | 16 | 6 | 13 | 4 | 8 | 12 | 4 | Le Mat-pokalen |  |  |  |  |  | MM | 8 | 1 | 3 | 4 | 2 |
| 1995–1996 | HV71 | Elitserien | 32 | 5 | 9 | 14 | 8 | – | – | – | – | – |
| 1996–1997 | HV71 | Elitserien | 45 | 14 | 27 | 41 | 20 | 5 | 2 | 1 | 3 | 0 |
| 1997–1998 | HV71 | Elitserien | 43 | 9 | 10 | 19 | 16 | 5 | 0 | 4 | 4 | 6 |
| 1998–1999 | JYP | SM-liiga | 32 | 5 | 11 | 16 | 8 | – | – | – | – | – |
| 1999–2000 | JYP | SM-liiga | 17 | 4 | 5 | 9 | 0 | – | – | – | – | – |
|  | HV71 | Elitserien | 25 | 2 | 9 | 11 | 8 | 3 | 1 | 0 | 1 | 2 |
| 2000–2001 | HV71 | Elitserien | 41 | 7 | 6 | 13 | 16 | – | – | – | – | – |
| 13 kautta | yhteensä | Elitserien | 442 | 106 | 150 | 256 | 152 | 36 | 9 | 14 | 23 | 14 |
| 2 kautta | yhteensä | SM-liiga | 49 | 9 | 16 | 25 | 8 | – | – | – | – | – |

Lähteet
-------

* Stefan Örnskog Eurohockey-sivustolla (englanniksi)
* Stefan Örnskog The Internet Hockey Databasessa (englanniksi)
* Stefan Örnskog *Elite Prospects*. Everysport Media Group AB.  (englanniksi)

### Viitteet

1. ↑  Stefan Örnskog Biography and Olympic Results Olympics at Sports-Reference.com.  Arkistoitu 18.12.2012. Viitattu 11.7.2010. (englanniksi)
2. ↑  Jörnmark, Moa: Listan på tröjorna som hänger i taket *Expressen*.  23.11.2011. Viitattu 3.6.2020. (ruotsiksi)